b'\n_START_ARTICLE_\nChrista Meves\n_START_SECTION_\nMladost i obrazovanje\n_START_PARAGRAPH_\nChrista Meves ro\xc4\x91ena je kao drugo od dvoje djece 1925. godine u Neum\xc3\xbcnsteru u Schleswig-Holsteinu. Otac joj je radio kao nastavnik likovne kulture. U rodnom mjestu 1943. godine zavr\xc5\xa1ila je srednju \xc5\xa1kolu. Nakon Drugog svjetskog rata studira filozofiju u Breslauu, a kasnije njema\xc4\x8dki jezik i knji\xc5\xbeevnost i geografiju u Kielu.\n_START_SECTION_\nPsihoterapeutski i spisateljski rad\n_START_PARAGRAPH_\nZa vrijeme studija upoznaje oftamologa Haralda Mevesa za kojeg se 1946. godine udaje. U Hamburgu nastavlja studij psihologije i pedagogije koji zavr\xc5\xa1ava 1949. godine. U Hannoveru i G\xc3\xb6ttingenu specijalizira analiti\xc4\x8dku psihoterapiju djece i mlade\xc5\xbei. Godine 1960. otvorila je privatnu psihoterapeutsku ordinaciju u Uelzenu u Donjoj Saskoj._NEWLINE_Godine 1969. objavila je prvu knjigu, a tijekom godina napisala i objavila vi\xc5\xa1e od stotinu knjiga koje su prevedene na desetak jezika, te odr\xc5\xbeala vi\xc5\xa1e tisu\xc4\x87a predavanja u zemljama njema\xc4\x8dkog govornog podru\xc4\x8dja. Od 1978. do 2006. godine bila je suurednica tjednika Rheinischer Merkur, a pi\xc5\xa1e i za katoli\xc4\x8dke novine Die Tagespost. Za svoj rad dobila je desetak priznanja i nagrada. Meves je 1987. godine pre\xc5\xa1la iz Evangeli\xc4\x8dke u Katoli\xc4\x8dku Crkvu.'